Ferdinandus de Wrangel

Baro Ferdinandus Fridericus Georgius Ludovicus de Wrangel (Theodisce Ferdinand Friedrich Georg Ludwig von Wrangel), seu Ferdinandus (Theodorus) Petri filius Wrangel (Russice Фердинанд (Фёдор) Петрович Врангель, tr. Ferdinand (Fëdor) Petrovič Vrangel' ),  Pscoviae natus 9 Ianuarii 1797, et Tarbati mortuus 6 Iunii 1870, fuit navarchus, explorator, et geographus Russicus (originis Germanicae), unus e conditoribus Societatis Geographicae Russicae, ab anno 1855 Academiae Scientiarum Petropolitanae socius honoratus.

De vita
Ferdinandus de Wrangel natus est in familia nobili, ad domum Lagena gentis Wrangel (Wrangell) pertinenti.Genealogisches Handbuch der baltischen Ritterschaften, Teil: Estland. Volumen I. Gorlicii, 1931. p. 596. Annis ab 1817 ad 1819 (cum Basilio Golovnin praefecto), annis ab 1824 ad 1827 (iam ipse it praefectus) atque anno 1836 circumnavigationes perfecit. Annis ab 1820 ad 1827 expeditione litus partium aquilonis Siberiae exploranti praefuit. Annis ab 1829 ad 1835 gubernator princeps terrarum Imperii Russici in America Septentrionali erat, etiam illo tempore litus Americanum a Freto Beringiano ad Californiam exploravit. Dein in aliquot officiis Petropoli favebat operi; exempli gratia, annis ab 1855 ad 1857 minister marinus Imperii Russici erat. Nonnulla opera geographica scripsit.

Insula Wrangel (seu Insula Wrangelii) nonnullaque aliae res geographicae ex eo appellantur.

 Nota 

 Nexus externi 

 Pagina de Ferdinando Wrangel Encyclopaediae Russicae Magnae 
 Opera nonnulla a Ferdinando Wrangel scripta 

Categoria:America Russica
Categoria:Auctores Russici
Categoria:Circumnavigatores
Categoria:Eruditi Russiae
Categoria:Exploratores Russici
Categoria:Exploratores Siberiae
Categoria:Geographi Russiae
Categoria:Incolae Imperii Russici
Categoria:Nautae
Categoria:Socii Academiae Scientiarum Russicae